HAUSA NEWS UPDATES ALKANAWY.COM.NG: ASIRIN MAKUSANTAN GANDUJE DA SUKE CIN AMANARSA YA FARA TONUWA
Babbar matsalar da Ganduje ya fuskanta itace rashin tantance masoya na hakika, ya amince da wani munafuki wanda yazo yake ingiza shi yana ma shi dadin baki, sannan daga gefe yana recording din shi domin ya tozarta shi daga baya.
Na sani anyi ba daidai ba, amma na so ace mutanen Kano zasu auna Ganduje a sikelin adalci, shin da ayyukan raya al-ummah da yayi a Kano da sharrin da yayi wanne yafi yawa? Kar mu mance cewa dukkan mu a wannan tsarin muke burin Allah ya auna mu, to me zai sa mu gaza auna kawunan mu a hakan?
Bai kamata mu biyewa yan siyasa su rika yaudarar mu ba. Mutane da su ma tabbas dukiyar da ke aljihun su ba gadonta suka yi ba, hasali ma da chan duk tare da shi suke karbar rashawar, sannan tabbas mun san su ne suka kitsa mashi munafurcin domin su kaskantar da shi a idanun mu, yau ache sune zasu rika yi mana wa'azi wai Ganduje ya saci dukiya? Su tasu dukiyar ina suka samo ta?
Kowa na da damar zabin abunda ya ga ya dace da shi, amma ba daidai ba ne mu biyewa mutane su rika bakanta wani domin muradun su na siyasa.
Daga Sharif Almuhajir
By Usman Alkanawy - March 17, 2019